Diari Oficial de la Generalitat Valenciana


Sumari del DOGV 3933, del 06-02-2001 (2001/506)

RESOLUCIÓ de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/506


Data del document
:   19-01-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * televisió

RESOLUCIÓ de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE. [2001/X506]
  
Subscrit, després de la tramitació prèvia reglamentària, entre la Generalitat Valenciana i l'ens públic Radiotelevisió Espanyola, el 27 de setembre de 2000, un Acord específic de col·laboració sobre programació territorial de TVE, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0001/2001, i que figura com a annex d'aquesta resolució.
  
València, 19 de gener de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE.
  
València, a 27 de setembre de 2000
  
Reunits
  
D'una part, el senyor Eduardo Zaplana Hernández-Soro, president de la Generalitat Valenciana.
  
I, d'altra part, el senyor Javier González Ferrari, director general de l'ens públic Radiotelevisió Espanyola (RTVE).
  
Intervenen ambdós en l'exercici de les facultats que legalment els confereixen els càrrecs que exerceixen, i es reconeix mútuament la legitimació per a la subscripció d'aquest conveni i, a tal efecte:
  
Manifesten
  
Primer
  
Amb data 28 d'abril de 1998, la Generalitat Valenciana i RTVE van subscriure un acord marc en matèria de televisió.
  
Segon
  
En la clàusula segona de l'esmentat acord-marc, les persones que firmen aquest conveni es comprometen fermament a habilitar les fórmules necessàries per a mantenir i millorar i, si fa el cas, per a ampliar la programació regional que s'emet a través de les cadenes de televisió de les quals es titular RTVE.
  
La Generalitat Valenciana i RTVE coincideixen que el manteniment, millora i ampliació de la programació regional exigeix un esforç comú, i les parts que signen subscriuen aquest conveni específic a l'empara de la clàusula quarta de l'acord marc de referència i, en conseqüència,
  
Acorden
  
Primer
  
La programació regional de TVE a l'àmbit territorial de la Generalitat Valenciana es materialitzarà en la desconnexió de les emissions regulars de TVE de dilluns a diumenge, ambdós inclosos, per a l'emissió d'una programació específica per a la Comunitat Valenciana, desconnexió que tindrà lloc en les bandes horàries que s'especifiquen a la clàusula següent.
  
Segon
  
Les franges horàries on es materialitzarà la desconnexió als efectes previstos en la clàusula anterior seran les següents:
  
En la primera cadena de TVE, de dilluns a divendres, ambdós inclosos, de 14 a 14.30 hores.
  
En la segona cadena de TVE, de dilluns a divendres, ambdós inclosos, de 19 a 21 hores, i el dissabte i diumenge de 20 a 20.30 hores.
  
Si, excepcionalment, la desconnexió a què es refereixen els apartats anteriors no és adient, totalment o parcial, perquè TVE emeta esdeveniments d'interés nacional, es donarà compte prèviament i amb l'antelació suficient a la Generalitat Valenciana i es compensarà aquesta mitjançant desconnexions addicionals en les dates i franges horàries que a l'efecte acorde la comissió mixta paritària prevista a la clàusula desena d'aquest acord o mitjançant l'emissió en la programació de la segona cadena d'esdeveniments d'importància produïts en l'àmbit territorial de la Generalitat Valenciana.
  
Tercer
  
La programació a emetre en les franges horàries de desconnexió a la primera cadena a què es refereix l'apartat a) del punt segon serà primordialment informativa dels puntuals esdeveniments produïts a l'àmbit territorial de la Generalitat Valenciana, que atendrà en tot cas els principis d'objectivitat, veracitat i imparcialitat.
  
Quart
  
La programació a emetre en les franges horàries de desconnexió en la segona cadena que contempla l'apartat b) del punt segon tindrà com a objecte donar a conèixer als ciutadans la realitat cultural, econòmica, social i històrica de la Comunitat Valenciana. Amb aquesta finalitat, la Generalitat Valenciana podrà contractar, al seu càrrec, amb tercers la producció de programes susceptibles d'ésser emesos a les esmentades franges horàries.
  
No obstant això, en la programació a emetre en la segona cadena el dissabte i el diumenge, a què es refereix l'apartat b) del punt segon, podrà informar-se dels esdeveniments produïts en l'àmbit territorial de la Comunitat Valenciana al llarg de la setmana.
  
La programació a què es refereix aquesta clàusula s'emetrà en la llengua pròpia de la Comunitat Valenciana.
  
Cinquè
  
D'acord amb el que estableix la clàusula tercera de l'acord marc, la Generalitat Valenciana pagarà a RTVE la quantitat de 109.422.916 PTA que, amb càrrec a l'aplicació pressupostària 58.99.176.52.7, línia de subvencions ?Conveni amb RTVE programació regional TVE Comunitat Valenciana?, DEL Pressupost de la Generalitat Valenciana vigent, serà satisfeta d'una sola vegada després de signar aquest acord i amb la presentació prèvia de l'aval reglamentàriament constituït per aquest import a favor de la Conselleria del Portaveu del Govern de la Generalitat Valenciana.
  
Amb data 31 de desembre de 2000, la Direcció General de Comunicació de la Conselleria del Portaveu del Govern certificarà que s'ha complert satisfactòriament l'objecte del conveni, cosa que en qualsevol cas serà requisit per a la devolució de l'aval reglamentàriament constituït i depositat com a la seua garantia.
  
Sisè
  
Correspon a RTVE la comercialització dels espais publicitaris a emetre en TVE amb les franges horàries de desconnexió.
  
Setè
  
A més de les desconnexions establertes al punt segon ?La 2 de TVE- podrà desconnectar ocasionalment en altres franges horàries per a oferir en directe en l'àmbit de la Comunitat Valenciana, i a sol·licitud d'aquesta davant la Direcció General de RTVE, algun esdeveniment que tinga un relleu especial d'interés per a l'audiència de la comunitat. En aquests casos les despeses de tota mena que la retransmissió de l'esmentat esdeveniment comporte per a TVE els sufragarà la Generalitat Valenciana, amb la prèvia consignació pressupostària suficient i adequada.
  
Vuitè
  
A petició de RTVE la Generalitat Valenciana aportarà tots els mitjans tècnics necessaris per al compliment dels fins que es contemplen en aquest document, sempre que no vinguen exigits per modificacions tecnològiques.
  
Novè
  
Aquest conveni específic produirà efectes des de l'1 de gener de 2000 i mantindrà la seua vigència fins el 31 de desembre de 2000, encara que podrà ser prorrogat anualment abans del seu venciment, i en aquest cas s'actualitzarà l'import de l'aportació que es preveu a la clàusula cinquena en la quantia que resulte de l'aplicació del pertinent Índex de Preus al Consum. Les desconnexions de les emissions regulars de TVE es produeixen des de l'1 de gener d'enguany.
  
Deu
  
D'acord amb el que preveu l'article 7 del decret 20/1993, de 8 de febrer de 1993, pel qual es regula el Registre de Convenis i s'estableix el règim jurídic pressupostari dels convenis que subscriga la Generalitat Valenciana, el Govern Valencià podrà rescindir aquest conveni en cas d'incompliment de la prestació acordada.
  
Onze
  
Per al seguiment, supervisió, interpretació i execució d'aquest conveni específic es constituirà una comissió mixta paritària formada per les persones següents:
  
Per part de la Generalitat Valenciana, el seu president o persona que delegue.
  
Per part de RTVE, el director general de l'ens públic de RTVE o persona que delegue.
  
Acomplerts tots els tràmits previstos reglamentàriament i en prova de conformitat, les parts signen aquest conveni per quintuplicat al lloc i data dalt indicats.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El director general de RTVE,
  
JAVIER GONZÁLEZ FERRARI